เอาชนะตราบาป รับมือกับความโศกเศร้า เตรียมใจให้พร้อมกับปฏิกิริยาทางอารมณ์
การให้ความรู้แก่ตัวเอง คนที่คุณรัก และคนรอบข้างสามารถช่วยให้คุณเข้าใจว่า ทำไมคนที่คุณรักถึงเลือกที่จะจบชีวิตตัวเอง จากการเก็บข้อมูลของกรมสุขภาพจิตพบว่า สถิติการฆ่าตัวตายของคนไทยโดยเฉลี่ยอยู่ที่ประมาณ 5.77 คนต่อประชากรแสนคน หรือมีผู้ฆ่าตัวตายสำเร็จประมาณ 3,612 คนต่อปี และถ้าคิดเฉลี่ยต่อวันพบว่า ในแต่ละวันมีคนฆ่าตัวตายถึง 12 คน หรือเฉลี่ย 1 คนต่อทุกๆ 2 ชั่วโมง โดยช่วงอายุของผู้ที่ฆ่าตัวตายสำเร็จในประเทศไทยอยู่ในช่วงอายุ 30-39 ปีมากที่สุด และพบว่า เพศชายฆ่าตัวตายสำเร็จมากกว่าเพศหญิงถึง 4 เท่า แต่เพศหญิงมีแนวโน้มที่คิดจะฆ่าตัวตายได้ง่ายกว่า และมีจำนวนมากกว่าเพศชาย  การศึกษาเกี่ยวกับสาเหตุการฆ่าตัวตายอาจช่วยให้คุณเข้าใจว่าคนที่คุณรักต้องผ่านอะไรมาบ้างได้มากขึ้น และคุณอาจจะช่วยชีวิตคนอื่นๆ ได้อีกในอนาคต การฆ่าตัวตายมักทำให้ครอบครัวและเพื่อนๆ ผู้ตายรู้สึกโดดเดี่ยว ซึ่งค่อนข้างจะต่างไปจากการตายที่มีสาเหตุอื่นๆ ตราบาปที่ก่อตัวจากการฆ่าตัวตายทำให้ครอบครัวและเพื่อนๆ ของผู้ตายมักไม่ค่อยพูดกับคนอื่นว่าพวกเขาต้องเผชิญอะไรบ้าง และคุณเองก็อาจจะไม่อยากพูดถึงรายละเอียดของการตายเพื่อหลีกเลี่ยงตราบาปนั้น  การพูดคุยกับเพื่อนๆ และคนที่คุณรักถึงความคิดและความรู้สึกของคุณเป็นส่วนสำคัญของกระบวนการเยียวยาบาดแผล เข้มแข็งและเข้าหาคนอื่นๆ ที่คุณสามารถเล่าเรื่องราวของคุณให้ฟังได้ คุณไม่จำเป็นต้องบอกทุกคนที่อยู่ร่วมชุมชนในท้องถิ่นเดียวกันกับคุณ แต่ให้เปิดใจกับคนไม่กี่คนที่คุณสามารถขอแรงสนับสนุนจากเขาได้ การปิดปากเงียบถึงเหตุการณ์ที่เกิดขึ้นอาจปิดกั้นโอกาสที่คนอื่นจะได้เรียนรู้สัญญาณของการฆ่าตัวตายและอาจปิดโอกาสไม่ให้สามารถช่วยชีวิตคนอื่นๆ ได้ การได้รับแรงสนับสนุนจากครอบครัวและเพื่อนๆ ของคนที่ฆ่าตัวตายคนอื่นๆ คนที่กำลังรับมือกับการสูญเสียคนรักจากการฆ่าตัวตายเช่นเดียวกับคุณอาจช่วยให้คุณรู้สึกอบอุ่นใจและเอาชนะตราบาปได้  คุณสามารถเข้าร่วมกลุ่มที่จัดโดยนักบำบัดหรือบุคคลทั่วไปที่ผ่านประสบการณ์การรับมือกับความโศกเศร้าหลังจากการฆ่าตัวตายได้ ลองเข้าร่วมกลุ่มสนับสนุนในท้องถิ่นเพื่อดูว่าคุณสบายใจที่จะเปิดใจและเล่าเรื่องราวของคุณหรือไม่  ถ้าคุณไม่สามารถหากลุ่มสนับสนุนเพื่อช่วยเหลือครอบครัวและเพื่อนๆ ของคนที่ฆ่าตัวตายในท้องถิ่นได้ คุณสามารถเข้ากลุ่มสนับสนุนออนไลน์ได้ การคิดว่าความโศกเศร้านั้นเป็นกระบวนการก็ดีอยู่ แต่มันไม่ได้เป็นเช่นนั้น ความรู้สึกของคุณสามารถแปรเปลี่ยน คุณอาจพบตัวเองเดี๋ยวเศร้าเดี๋ยวหาย อนุญาตให้ตนเองรู้สึกไปตามอารมณ์ความรู้สึกเพื่อรับมือกับสิ่งที่เกิดขึ้น มันอาจต้องใช้เวลาสักพักกว่าจะรู้ว่าอะไรเหมาะกับคุณ ทุกอย่างจะดีขึ้นตามเวลา หลังจากที่ได้รู้ว่าคนที่คุณรักฆ่าตัวตาย คุณอาจจะหายหน้าไปจากเพื่อนๆ และสมาชิกในครอบครัว คนอื่นๆ อาจจะยิ่งสร้างปฏิกิริยาทางอารมณ์ที่ทำให้คุณรู้สึกผิดหรือรู้สึกเหมือนถูกตำหนิมากขึ้นไปอีก จำไว้ว่าคนเหล่านี้อาจจะไม่พอใจกับการตายมากพอๆ กับคุณก็ได้ แทนที่จะปลีกตัวออกมา ให้ใช้เวลากับคนที่รักคนๆ นี้เหมือนกันให้มากขึ้น การทำเช่นนี้อาจทำให้คุณอบอุ่นใจได้ ขณะที่คุณอยู่ด้วยกันและพยายามปลอบใจกันและกันนั้น ใช้เวลานึกถึงวันเวลาที่ดีที่คุณมีกับผู้เสียชีวิต การจมอยู่กับคำถามว่าอย่างไรและทำไมเขาถึงฆ่าตัวตาย (แม้ว่าจะเข้าใจได้) ไม่ได้ทำให้ใจคุณสงบขึ้นมาเลย การนึกถึงความทรงจำดีๆ ที่มีร่วมกันอาจทำให้คุณได้ย้อนเวลากลับไปในวันที่คนๆ นี้มีความสุข และคุณก็อาจจะเลือกที่จะจดจำเธอแบบนั้น ทันทีที่คุณรู้สึกว่าทำได้ ให้พยายามกลับไปทำตามกิจวัตรปกติ การทำเช่นนี้จะยากมากในช่วงแรก แม้แต่การแต่งตัวหรือทำความสะอาดบ้านก็อาจกลายเป็นกิจกรรมสะเทือนใจ ไม่ ทุกสิ่งไม่มีวันกลับไปเป็น "เหมือนเดิม" ได้อีกแล้ว แต่การกลับไปสร้างกิจวัตรต่างๆ ขึ้นมาอีกครั้งอาจช่วยให้คุณรู้สึกถึงเป้าหมายและแบบแผนต่างๆ เมื่อคุณโศกเศร้ากับการตายของคนที่คุณรัก คุณอาจจะลืมรับประทานอาหารได้ง่ายๆ การดูแลตัวเองอาจเป็นสิ่งสุดท้ายในใจของคุณ แต่การรับประทานอาหารที่สมดุลไม่กี่มื้อในแต่ละวันจะทำให้คุณมีแรงที่จะอดทนผ่านประสบการณ์อันเจ็บปวดนี้ไปได้ สำหรับการออกกำลังกาย แม้จะเป็นแค่การพาสุนัขไปเดินเล่นแถวบ้านก็ช่วยบรรเทาความโศกเศร้าหรือความกังวลใจที่คุณกำลังรู้สึกและทำให้คุณอารมณ์ดีขึ้นได้ ขณะที่คุณวางแผนกิจวัตรประจำวัน ให้เพิ่มการวางแผนมื้ออาหารและการออกกำลังกายเข้าไปในตารางเวลาด้วย เพื่อที่คุณจะได้เติมสารอาหารให้แก่ร่างกายได้อย่างเหมาะสมในช่วงเวลาที่ตึงเครียดนี้ ความคิดและความรู้สึกว้าวุ่นที่เกี่ยวข้องกับการฆ่าตัวตายของคนที่คุณรักทั้งหมดสามารถทำให้คุณรู้สึกเศร้า กระวนกระวาย หรือแม้กระทั่งหดหู่ การทำกิจกรรมที่ช่วยให้คุณผ่อนคลายอาจช่วยบรรเทาความรู้สึกเหล่านี้ได้และทำให้คุณมีชีวิตชีวาขึ้นอีกครั้ง  กิจกรรมเยียวยาตนเองจะเป็นอะไรก็ได้ที่ทำให้คุณผ่อนคลาย เช่น ห่อตัวในผ้าห่มอุ่นๆ ดื่มชาร้อน แช่น้ำอุ่น จุดเทียนหอม ฟังเพลงสบายๆ นั่งหน้ากองไฟ หรืออ่านหนังสือดีๆ สักเล่ม ถ้าคุณเป็นวัยรุ่นที่ไม่รู้ว่าจะแสดงความรู้สึกของตัวเองและปลดปล่อยความเครียดในวิธีต่างๆ ได้อย่างไร คุณอาจจะได้ประโยชน์จากการวาดภาพความรู้สึกลงในสมุดภาพระบายสีเพื่อการผ่อนคลายหรือวาดลงในกระดาษเปล่า การเข้าร่วมงานสังคมอาจเป็นการเบี่ยงเบนคุณจากความโศกเศร้ารูปแบบหนึ่ง และเป็นการเตือนคุณว่า ไม่ว่าสิ่งต่างๆ จะยากเย็นสักแค่ไหนในตอนนี้ สุดท้ายแล้วชีวิตของเราก็จะดีขึ้น  การเบี่ยงเบนตัวเองจากอารมณ์ต่างๆ สักครู่ไม่ได้เป็นการลดความสำคัญของสิ่งที่คุณกำลังเผชิญอยู่ แต่การออกไปเที่ยวกับเพื่อนๆ การดูหนังตลก หรือการเต้นเพลงที่คุณและผู้ตายชอบเป็นวิธียอดเยี่ยมที่จะฟื้นฟูความสามารถในการรับมือกับความเศร้าของคุณกลับคืนมา คุณอาจจะพบว่าตัวเองกำลังขำกลิ้งแล้วจากนั้นก็จมอยู่กับกองน้ำตา นี่ก็เป็นเรื่องปกติเช่นเดียวกัน ครอบครัวหรือเพื่อนๆ ของคนที่ฆ่าตัวตายมักจะเข้าใจว่าผู้ตายต้องเผชิญอะไรบ้างมากขึ้นด้วยการพบนักบำบัดความโศกเศร้า นักบำบัดสามารถอธิบายปัญหาสุขภาพจิตที่สับสนที่คนที่คุณรักอาจเคยต่อสู้มาก่อนได้ นอกจากนี้เขาหรือเธอยังช่วยให้คุณประมวลสิ่งที่คุณกำลังรู้สึกและพัฒนาทักษะการรับมือที่ดีได้ ซึ่งจะเป็นประโยชน์อย่างยิ่ง เพราะถ้าคุณต้องเผชิญกับการฆ่าตัวตาย ตั้งแต่นั้นมาประสบการณ์เจ็บปวดที่ตามหลอกหลอนคุณอาจแสดงตัวในรูปแบบของความเครียดหลังเหตุการณ์สะเทือนขวัญ หรือ PTSD ได้ ขอเอกสารอ้างอิงจากแพทย์ปฐมภูมิ หรือหาผู้เชี่ยวชาญด้านความโศกเศร้าโดยเฉพาะหลังจากการฆ่าตัวตาย ครั้งแรกที่คุณได้ยินข่าวว่าคนที่คุณรักฆ่าตัวตาย เป็นเรื่องปกติที่สมาชิกในครอบครัวและเพื่อนๆ จะรู้สึกช็อก คุณอาจจะพูดว่า "ฉันไม่อยากจะเชื่อเลย!" เพราะคุณไม่คิดว่าเรื่องนี้จะเป็นเรื่องจริงไปได้ ความรู้สึกนี้จะหายไปในที่สุดเมื่อคุณเริ่มยอมรับการตายได้แล้ว ความสับสนเป็นอีกอารมณ์หนึ่งที่เกิดขึ้นกับคนที่สูญเสียคนรักจากการฆ่าตัวตาย คุณและคนอื่นๆ อาจจะตั้งคำถามอยู่เรื่อยๆ ว่า "ทำไม" มันถึงเกิดขึ้น หรือ "ทำไม" คนที่คุณรักถึงไม่แสดงสัญญาณอะไรเลย ความต้องการหาสาเหตุของการฆ่าตัวตายอาจตามหลอกหลอนคุณอยู่เรื่อยๆ การพยายามปะติดปะต่อเหตุการณ์ในสัปดาห์ที่แล้ว วันท้ายๆ หรือชั่วโมงท้ายๆ ในชีวิตของคนที่คุณรักอาจช่วยให้คุณเข้าใจสิ่งต่างๆ ได้มากขึ้น แต่คุณต้องยอมรับด้วยว่า ถ้าเป็นการฆ่าตัวตายมันมักจะมีคำถามที่ตอบไม่ได้เสมอ คุณอาจจะรับรู้ได้ถึงความรู้สึกโกรธที่มีต่อการฆ่าตัวตาย ความรู้สึกโกรธอาจเป็นความรู้สึกผิดที่คุณโทษตัวเองว่าเป็นเพราะคุณไม่เห็นสัญญาณว่าคนที่คุณรักกำลังเจ็บปวด คุณอาจจะโทษพระเจ้า โทษสมาชิกในครอบครัวคนอื่นๆ โทษผู้เชี่ยวชาญปัญหาสุขภาพที่พยายามไม่มากพอ หรือโทษคนที่คุณรักว่าทำไมไม่เข้าหาและขอความช่วยเหลือจากคุณ รู้ว่าการตำหนิตัวเองหรือการรู้สึกผิดนั้นเป็นเรื่องธรรมดา แต่ทั้งหมดนี้ไม่ใช่ความผิดของคุณ คำตำหนิอาจเป็นสิ่งที่ช่วยให้คุณพยายามรับมือกับการสูญเสียด้วยการโยนความรับผิดชอบให้ตัวเอง ในขณะที่คุณไม่พอใจมากๆ ว่าทำไมคุณถึงไม่สามารถควบคุมชีวิตของคุณและชีวิตของคนที่คุณรักได้เลย
ศึกษาสถิติที่เกี่ยวข้องกับการฆ่าตัวตาย. อย่าปิดปากเงียบเรื่องความโศกเศร้า. เข้าร่วมกลุ่มสนับสนุนสำหรับคนที่ได้รับผลกระทบจากการฆ่าตัวตาย. รู้ว่าความโศกเศร้านั้นจะมาเป็นวงจร. เข้าหาคนที่คุณรัก. นึกถึงความทรงจำดีๆ ที่มีร่วมกัน. ทำกิจวัตรต่างๆ เหมือนเดิม. รับประทานอาหารให้ถูกต้องและออกกำลังกาย. ทำกิจกรรมเยียวยาตนเอง. อย่ารู้สึกผิดที่จะทำอะไรสนุกๆ. ขอความช่วยเหลือจากผู้เชี่ยวชาญถ้าจำเป็น. พร้อมรับความตกใจ. รู้ว่าความรู้สึกสับสนเป็นเรื่องปกติ. เตรียมใจรับความโกรธ ความรู้สึกผิด และคำตำหนิ.
https://www.wikihow.com/Deal-With-the-Suicide-of-a-Loved-One https://www.wikihow.com/Deal-With-the-Suicide-of-a-Loved-One https://www.wikihow.com/Deal-With-the-Suicide-of-a-Loved-One
Conquering Stigma Coping with Grief Preparing for an Emotional Reaction